સમાધિયોગ જીવનના દરેક ક્ષેત્રમાં ઉપયોગી છે. એક વિદ્યાર્થી માટે અભ્યાસના વિષયોમાં પૂરેપૂરું ધ્યાન કેન્દ્રિત કરવું, એક સંશોધક માટે હાથ પરના અઘરા પ્રૉજેક્ટમાં ખૂંપી જવું, કળાકાર માટે તેના કલ્પના વિશ્વમાં વિહરતી છબીને કેન્વાસ, શિલ્પ કે શબ્દોમાં સાંગોપાંગ ઉતારવી, એક યોદ્ધા માટે પ્રચંડ આત્મશક્તિ જાગૃત કરવી કે પ્રેમીજન માટે સ્નેહસમાધિમાં ઓગળી જવું. યોગસમાધિને તમે જીવનના દરેક તબક્કે અનુભવી શકો. રસોઇ કરતી વેળા કે નાના બાળક સાથે રમતી વેળા કે પછી કોઇ ગીત સંગીત સાંભળતી વેળા પણ!